Luciano Motroni

Luciano Motroni (Livorno, Itali, 1905 - Prizren, Kosovë, 1989) ishte një mjek i kirurgjisë së përgjithshme që dha një kontribut të konsiderueshëm edhe në fushën e arsimit dhe ngritjes profesionale të kuadrove të mjekësisë.   

 Biografia 
Dr. Luciano Motroni u lind në vitin 1905 në Livorno të Italisë ku edhe kreu arsimin fillor dhe të mesëm. Studimet për mjekësi i vazhdoi në Romë ku diplomoi në vitin 1930. Një kohë punoi si kirurg në Romë pastaj profesionin e kirurgut e vazhdoi në Durrës. Në shkurt të vitit 1942 vjen në qytetin e Prizrenit ku punoi dhe jetoi deri në fund të jetës. Punoi si kirurg në Spitalin e Prizrenit deri në pensionim në vitin 1974. Gjatë karrierës së tij 32 vjeçare të punës në Spitalin e Prizrenit, pa orar të caktuar kreu operacione të ndryshme jo vetëm në lëmin e kirurgjisë por edhe të ortopedisë, urologjisë dhe gjinekologjisë. U dallua gjithashtu edhe në fushën e arsimit dhe ngritjes profesionale të kuadrit të ri mjekësor. Në nder të kontributit të tij për zhvillimin e mjekësisë dhe arsimit profesional mjekësor një shkollë e mesme në qytetin e Prizrenit e mban emrin e tij.   

 Shih edhe 
 Prizreni
 Arsimi në Prizren
 Shkolla e Mjekësisë Luciano Motroni

 Referime 

Kategoria:Njerëz nga Livorno
Kategoria:Lindje 1905
Kategoria:Vdekje 1989
Kategoria:Kosovarë me prejardhje italiane